
Contextul politic și situația economică generală 


Înlăturarea şefului statului Ion Antonescu, ieşirea României 
din cadrul Axei, întoarcerea armelor împotriva nemților şi lupta 
alături de Puterile Aliate surprind politica, economia şi societatea 
românească într-un nou punct de cotitură. Avansarea trupelor so- 
vietice din Moldova spre Muntenia și apoi spre Transilvania duce la 
pierderea controlului asupra unor domenii strategice (infrastruc- 
tura de producţie petrolieră, transport și comunicaţii etc.), instabi- 
litatea politică şi schimbarea succesivă a guvernelor, rechizionarea 
de tehnică industrială, de bunuri alimentare ş.a.m.d. fac aproape 
imposibile premizele unei reconstrucţii economice. 

Dacă la începutul anilor '40 legislaţia antievreiască forţase 
„românizarea” activităților antreprenorilor evrei, prin prelua- 
rea părţilor sociale sau a acţiunilor acestora!, convențiile impuse 


1 A se înţelege, în context, eliminarea evreilor din activităţile economi- 
ce, comerciale etc. 

prin statutul de aliat al Germaniei vor duce la instituirea un con- 
trol al acestora asupra multor sectoare economice - distribuţia 
și producţia de petrol, metalurgie, activitatea financiar-bancară, 
comerţul cu cereale și animale, producţia de bunuri de larg con- 
sum. Prezivibil, încheierea Convenţiei de Armistiţiu duce la impu- 
nerea unei datorii de război către URSS de 300 milioane de dolari, 
în decurs de șase ani (prin livrarea unor mărfuri, poate şi de aceea 
Sovrompetrol şi Sovromtransport au fost printre primele înfiinţate) 
la care se adaugă prada de război, adică controlul asupra compani- 
ilor cu capital german prezente în România. 

Potrivit recensământului din 1930, în România era înregistrate 
273.227 întreprinderi din care doar 702 aveau peste 100 de angajaţi 
și numai 3.131 aveau peste 20 de salariaţi.” Deloc surprinzător, la 
sfârșitul anului 1946 se aflau sub supravegherea Ministerului și 
Comerţului 3.111 dintre cele mai importante companii.” Dintre 
acestea, Florian Banu listează nu mai puţin de 308 companii 
cu capital german (atât filiale ale unor concerne multinaționale 
germane, cât și cu actionariat germano-italiano-maghiar) de la 
AEG (instalaţii electrice), Adesgo (producţie de ciorapi), Agfa 
(articole foto), Banca Comercială Română, Bayer (medicamen- 
te), Beierdsdorf (producţie cosmetice), Franck (vânzare cafea), 
Stolwerck (ciocolată şi dulciuri), Kandia (dulciuri), Publicitate 
Universală etc. 

Pe lângă o subdezvoltare industrială istorică, reflectată și de nu- 
mărul net inferior de mari companii faţă de alte state din Europa 

2 Curteanu, Maria , Sectorul de stat în România anilor 1944-1947, 
Editura Academiei,Bucureșşti, 1974, p. 67. 

3 Ministerul Economiei Naţionale fusese divizat în martie 1945, în 


două: Ministerul Petrolului şi Minelor şi Ministerul Industriei și Comerţului 
- MIC. 


1 Banu, Florian, Asalt asupra economiei Romaniei - de la Solagra la 


Sovrom (1936-1956), Ed. Nemira, Bucureşti, 2004, p. 182-196. 

Centrală, amplificată de pierderile provocate de bombardamente și 
de preluarea controlului de către ruşi a companiilor petroliere, se 
observă şi din situaţia importurilor că România era o ţară izolată 
din punct de vedere economic trebuind să își asigure producţia «de 
bunuri industriale şi agricole doar din resurse proprii. 














il, dol. 
1938 


Statul controla 16 întreprinderi de mari dimensiuni, de la ex- 









ploatarea de tenenuri agricole şi forestiere, industriale și miniere, 
instituţii financiare (CEC, Creditul Judeţean și comunal, Monetăria 
Statului) şi de transport (CER), fiind în același timp singurul pro- 
ducător de sare, tutun şi alcool, având monopol de vânzare (prin 
CAM, MAT). În acelaşi timp supraveghea activitatea privată de 
producţie dedicată în principal deservirii armatei. MIC? avea în 
subordine Direcţia generală a supravegherii societaţilor private și 
doua subsecretariate: cel al industriei de stat și cel al aprovizionării 
armatei şi a populaţiei. Unul dintre principalele obiective pentru 
controlul acestor companii a fost schimbarea consiliilor de supra- 
veghere şi impunerea de noi administratori unici. Scopul declarat 
în expunerea de motive pare mai mult decât justificat în crearea 
premizelor pentru restartarea şi securizarea producţiei: a) conser- 
varea patrimoniului; b) creșterea randamentului și a rentabilităţii; 
c) aprovizionarea cu materii prime, credite, piese de schimb; d) res- 
pectarea legalităţii și plata obligațiilor față de stat; f) ținerea corectă 


şi înaintare la timp a bilanţului, contului de profit și de pierdere. 


5 MIC - Ministerul Industriei şi Comerţului. 

Aceste măsuri au fost etape în drumul spre naţionalizarea efec- 
tivă și trecerea companiilor în proprietatea viitorului stat comunist, 
Până la începutul lunii decembrie 1947 se constituiseră 14 oficii 
industriale care grupau 740 de companii private şi de stat, a căror 
producţie reprezenta 80-100% din capacitatea industriilor alimen- 
tară, textile şi încălțăminte, materiale de construcții, hârtie şi me- 
talo-chimice€ etc. 


Presa, în perioada 1940-1950 


Deși publicaţiile periodicele, îndeosebi cotidianele reprezintă 
un filon valoros pentru cercetarea istorică, lucrările de specialitate, 
inclusiv cele de dată recentă suferă de un mare neajuns perpetuând 
o ciudăţenie care trebuie îndreptată: stabilirea unor ierarhii de re- 
prezentativitate pe baza circulaţiei, mai uşor de înţeles, stabilirea 
unui clasament în funcţie de tirajul vândut. 

În vara lui 1942, în Bucureşti apăreau 22 de cotidiane, între 
care Universul, Timpul, Curentul, Evenimentul zilei, Rapid, Viaţa, 
Capitala, Seara, Informaţia zilei, Acţiunea, Ordinea, Poporul, 
Porunca vremii, Basarabia, Bucovina, Argus, Gazeta sporturilor 
etc. Potrivit unui document al Ministerul Propagandei din 20 iu- 
lie 19425, tirajele cotidianelor naţionale din România arătau după 
cum urmează — Universul: 244,000 exemplare/ediţie (1883 - 20 iu- 
lie 1953); Curentul: 126.800 exemplare/ediţie (1928-1944); Timpul: 


€  Curteanu, Maria, Sectorul de stat în România anilor 1944-1947, 


București: Editura Academiei, Bucureşti, 1974, p. 178 . 

” Principalul indicator care pe lângă audienţă este luat în considerare de 
companii și de agenţii, pentru plasarea reclamelor. 

° Boia, Lucian, Capcanele istoriei. Elita intelectuala românească în- 
tre 1930 si 1950, Ed.Humanitas, Bucureşti, 2011, p. 228 - vezi ANR-ANIC, 
Ministerul Propagandei Nationale, 2675/1942, f. 108. 

66.000 exemplare/ediţie (1937 - 1 mai 1948); Informaţia: 40,000 
exemplare/ediţie (1937-1944); Viaţa: 40.000 exemplare/ediţie 
(1941 - 20 aug. 1944). 

O altă sursă” dă cifre apropiate pentru aceeaşi perioadă - 
Universul: 150-200.000 exemplare; Timpul: 50-70.000 exem- 
plare; Curentul: 40-50.000 exemplare; Viaţa: 40.000 exempla- 
re; Evenimentul: 40.000 exemplare; Capitala: 22.000 exemplare; 
Acțiunea: 20.000 exemplare; Argus: 5.000 exemplare. 

Alocarea de hârtie de tipar era, de altfel, raţionalizată, cotele fi- 
ind stabilite de autorităţi începând cu iunie 1942: „Tirajele ziarelor, 
precum și al gazetelor care apar de mai multe ori pe săptămână, 
va fi stabilit la sfârşitul fiecărei luni de către Serviciul Central al 
Cenzurii Presei, nefiind permise retururi care ar depăși 15% din 
tirajul lunii trecute (...) în raport cu stocurile de hârtie disponibile 
și cu utilitatea publicaţiunii”. Doi ani mai târziu (până la înlătura- 
rea lui Antonescu) cel mai probabil clasamentul de tiraj a rămas în 
linii mari acelaşi. Merită amintit poate Ecoul, proiectul lui Mircea 
Grigorescu!!, ziar care nu rezistă mai mult de un an: 264 de numere 
între 19 decembrie 1943 și 13 septembrie 1944. 

Similar perioadei de după terminarea primului război mon- 
dial, imediat după momentul 23 august 1944 (la fel ca și după 
decembrie 1989) asistăm la o perioada de exuberanţă editoria- 
lă — o mulţime de publicaţii cu diverse periodicităţi și orientări, 
toate pretins independente și democratice apar pe piaţă. Ne vom 

°  ANR-ANIC, Ministerul Propagandei Nationale, dosar 690/1942 Presa 
Internă, f. 106 (situaţie valabilă pentru săptămâna 13-20 august 1942, apud 
Ionescu, Mihail E., Puterea cuvântului, Editura Știintifică şi Enciclopedică, 
1984, p. 120. 

10 Petcu, Marian, Puterea și cultura - o istorie a cenzurii, laşi: Polirom, 
laşi, 1999, p. 152. 


n Mircea Grigorescu (1908-1976) fost secretar de redacţie la săptămâ- 
nalul Cuvântul Liber, seria a II-a /1933-1936 și apoi redactor-şei la Timpul. 

concentra mai jos pe cele de mare tiraj apărute în Capitală şi cu 
pretenţie de distribuţie şi reprezentativitate naţională. Dintre co- 
tidianele de mare tiraj doar cele cu sediul în Sărindar'?, Universul 
şi Timpul, îşi continuă apariţia şi după august 1944, deşi propri- 
etarii lor (Stelian Popescu respectiv Grigore Gafencu) părăsiseră 
România. Prima mare victimă a schimbării de regim şi a prezenţei 
în Capitală a Armatei Roşii a fost trustul editorial condus și deţinut 
de Pamfil Șeicaru (care alesese ca şi cei doi, de mai sus, neutra 
Elveţie) care în august îşi vede lichidată activitatea: alături de ziarul 
fanion Curentul dispar de pe piaţă şi celelalte două cotidiane pe 
care le mai edita: Evenimentul Zilei * şi Rapid!*. Echipa editorială a 
Curentului a încercat o repoziţionare sub titlul Curierul, însă doar 
pentru câteva săptămâni. Acţiunea încetase să apară spre sfârșitul 
lui 1943. Porunca Vremii dispăruse la 30 iunie 1944, iar Viaţa mai 
rezistase până la 31 august '44. Profitând de vacuumul de putere, 
primele două noi titluri care apar profitând de patrimonial fostului 
trust Dimineața-Adevărul * sunt România Liberă (din 24 august) şi 
Libertatea (din 25 august). Ambele de stânga, în acele zile de sfârșit 
de august și început de septembrie apar, de fapt, sub forma unor 
simple foi faţă-verso, până să îşi clarifice sursele de hârtie şi echi- 
pele editoriale. 

Tot pe final de august reapar și periodicele partidelor istorice: 
pe 27, Dreptatea (organ al Partidului Naţional-Ţărănesc) cu tipa- 
rul la Imprimeriile Curentul/Curierul, iar pe 28 revine şi Viitorul 
(organ al Partidului Naţional-Liberal, ulterior Liberalul) cu tiparul 
pentru câteva zile tot la imprimeria din Strada Belvedere, mutat 

2 Strada Sărindar din Bucureşti (actuala Constantin Mille), pe care se 
aflau redacţiile unor ziare şi reviste de mare tiraj. 

3 Ziar apărut în 1939, ultima apariţie 31 august 1944. 

Ziar fondat în 1941, ultima apariţie 24 august 1944. 


15 Redenumită Societatea Naţională de Editură şi Arte Grafice “Dacia 
Traiană” 


14 

apoi la Independenţa (singura tipografie disponibilă pentre cei care 
nu s-au solidarizat cu comuniştii). Suspendată în februarie 1945 
(seria a II-a a avut 140 de apariţii), Dreptatea a reapărut abia după 
un an, în ianuarie 1946. 

'Tudor-'Teodorescu Branişte reînființează Jurnalul de Dimineaţă." 
Avocatul Sebastian Şerbescu (care debutase în presă în urmă cu 
două decenii, alături de Grigore Gafencu la Revista vremii) vine 
cu Semnalul. George Călinescu este desemnat director la Tribuna 
Poporului (a apărut doar cinci luni până în 11 februarie 1945, apoi 
Călinescu conduce săptămânalul Lumea, 1945-1946, care a avut 
doar 39 de numere, ulterior cotidianul Națiunea, 1946-1949). 
Ultima oră, avându-l ca director pe Nicolae Deleanu,” Mircea 
Damian cu Fapta, nelipsitul Nicu Cocea cu Victoria, iar la înce- 
putul lui 1945, Jean Melle cu Momentul (și Noutatea)..* Cele mai 
multe dintre ele au rămas pe piaţă, în ciuda vicisitudilor vremuri- 
lor, până în 1947/1948. Adevărul va fi şi el resuscitat abia în 1946 şi 
va apărea până în 1951.” 

Am lăsat la urmă Scânteia, al cărui prim număr apare aproape 
la o lună după înlăturarea lui I. Antonescu. Seria a III-a (prima, în 
legalitate) a apărut pe 21 septembrie 1944. Tiparul era asigurat de 
Institutul de Arte Grafice „Eminescu” (Str. Anghel Saligny, nr. 2) 
acolo unde ziarul își stabileşte și sediul redactiei și al administraţiei. 
Doar că după nici două săptămâni (începând cu 4 octombrie 1944) 
ziarul se mută în Str. Belvedere, nr. 6, adică în Palatul Curentul care 





16 Apărut într-o primă serie între 1939-1940, ca alternative, după inter- 
zicerea Dimineţii/Adevărului, suspendat la rândul lui. 

17 Apropiat al PSDR Titel Petrescu, ziar de după amiază, în tandem cu 
Libertatea, care apărea dimineaţa. Si 

8 Neagoe, Stelian, Politică și destin: Constantin Argetoianu, Editura 
Machiavelli, București, 2012, p. 318 . y | 

19 Vezi in extenso la Teodor, Mihaela, Anatomia cenzurii: comunizarea 
presei din România (1944-1947), Editura Cetatea de Scaun, Târgovişte, 2012, 
p. 303-306. 

işi încetase apariţia însă rămăsese cladirea şi tipografia rebotezată 
rapid „Imprimeriile Curierul” Cu ocazia acestei mutari, Scânteia îşi 
măreşte la 6 numărul de pagini, faţă de 4 anterior. 

Din august 1945, „Imprimeriile Curierul” devin „Imprimeriile 
Scrisul liber”, iar Str. Belvedere devine Strada Dobrogeanu Gherea. 
„Scrisul liber” se regăseşte între cele 21 de tipografii din Bucureşti 
care vor intra în componenţa Centralei Industriale a Artelor 
Grafice. Evoluţia tirajului Scânteii ar fi: 120.000 exemplare/ediţie 
la sfârşitul lui 19442; 183.000 exemplare /ediţie în ianuarie 1946%; 
420.000 exemplare în decembrie 1947” şi un presupus 700.000 
exemplare/ediție în 1949. 

Ar mai fi de remacat că până la separarea apelor sau cel puţin 
în perioada imediat apropiată lui august 1944, conducerile zi- 
arelor se dovedeau solidare, atunci când interesul comun o cerea 
- pe 28 octombrie 1944, în cotidianul Libertatea apărea anunțul 
„Reprezentanţii ziarelor Universul, Timpul, Scânteia, Semnalul, 
Curierul, România Liberă, Libertatea, Tribuna Poporului, Fapta, 
Ultima oră şi Victoria luând la cunoştiință de aprobarea dată fabri- 
cilor de hârtie de către Guvern prin care se majorează cu aproape 
sută la sută preţul hârtiei ziarelor protestează contra acestei măsuri. 
Ziarele noastre consideră că o asemenea scumpire înseamnă o nouă 
povară pentru masele cititoare, cărora li se răpește posibilitatea de 
a se folosi de singurul mijloc ieftin de informaţie și orientare. În 
consecinţă cer Guvernului să revină de îndată asupra acestei măsuri. 

Cum s-au impus toate aceste titluri în atenţia cititorilor şi cum 
s-a modificat ierarhia ultimului deceniu? Un posibil răspuns îl 
avem într-o statistică de la începutul lui 1946. 

2 Este vorba despre patrimoniul ziarului Curentul, proprietatea lui 
Pamfil Șeicaru, cea mai performantă imprimerie din România, la acea dată. 

2 Antip, C., op. cit., p. 292. 


2 Teodor, M., loc.cit. 
3 Antip, C., loc.cit. 

Începutul lui 1946 aduce în același timp o nouă majorare de 
preţ (în 1943-1944 preţul mediu a fost de 7.00 lei pentru Universul 
şi Curentul, iar în 1945 a crescut de la 10.00 la 60.00 de lei). Dacă 
până sâmbătă, 16 februarie 1946, prețul a fost de 60.00 lei, acesta 
ajunge brusc a doua zi la 200.00 lei per exemplar (deopotrivă la 
Universul, Timpul, Libertatea, România Liberă, Scânteia, Dreptatea 
etc). În 1947 preţurile ajung la 1.000 lei, urcând apoi exploziv la 

3.000-5.000 lei, pentru ca la începutul lui 1948 şi după stabilizarea 
monetară să ajungă la 4,50 lei, exact cât erau la începutul anilor '40. 

Faptul că societatea românească se îndrepta spre comunizare 
este vizibilă acum cu ochiul liber, la lectura cotidianelor Universul 
și Timpul chiar de la începutul lui 1946. Alături de subiectele cu- 
rente despre minunata societate sovietică, în numărul din 5 aprilie 
1946 este prezentat noul comitet de întreprindere la Universul. Pe 
lângă faptul că la începutul întâlnirii s-a ascultat Internaționala, dl. 
Puiu Teodor (preşedintele vechiului comitet) îi propune pe Teohari 
Georgescu (ministrul de Interne) și pe Lothar Rădăceanu (minis- 
trul Muncii) ca membri de onoare. Deznodământul este binecu- 
noscut astăzi, cele mai multe periodice fiind suprimate după in- 
stalarea Partidului Unic. La doar cinci ani de la apariţie, Scânteia 
domina detașat clasamentul” cu un tiraj aproape triplu decât al 
Universului din perioada interbelică - Scânteia: 700.000 exem- 
plare/ediţie; Viaţa Sindicală: 200.000 exemplare/ediţie; România 
Liberă: 180.000 exemplare/ediţie; Glasul Armatei: 80.000 exempla- 
re/ediţie; Magyar Szo: 46.000 exemplare/ediţie; Neuer Weg: 30.000 
exemplare/ediţie. Tirajul zilnic al cotidianelor (10 titluri) editate în 
Bucureşti este de 1,5 milioane de exemplare. 

Viața Sindicală apare la sfârşitul lui 1944, ca săptămânal al 
Mişcării Sindicale Unite, avându-l ca director pe P. Constantinescu- 
laşi. Era tipărit la Imprimeriile Curierul în 4/6/8/10/12 pagini, 
prețul de vânzare fiind de 30 lei. Cel mai frecvent apare duminica 
(în funcţie de evenimente apărea lunea sau sâmbăta). În numărul 
105 (21 dec. 1946) pe prima pagină este tipărit şi tirajul: 253.000 
exemplare. Din mai 1947 apare însoţit de suplimentul Muncitoarea, 
iniţial cu apariţie bilunară. În numărul 136 (19 iulie 1947) pe prima 


pagină apare nota că îşi va schimbă frecvenţa de apariţie, urmând 


2 UArt dans la Republique Populaire Roumaine, Nr. 1/1949, p. 32. 

să devină cotidian: „Plenara CC a CGM a hotărât ca Viaţa Sindicală 
să devină organ zilnic. Data exactă va fi comunicată ulterior”. 
Apare zilnic începând cu marți, 2 septembrie 1947 (anul III, serie 
II, Nr. 1), iar Muncitoarea va deveni săptămânal distinct. În 1949 
era al doilea cel mai distribuit ziar din România (după Scânteia). 
Tot în 1949 apare ca fiind tipărit la Imprimeriile Viața Sindicală 
(Întreprindere de Stat, cu adresa în Str. Constantin Mille, nr. 15, 
adică fosta Tipografie Timpul). Continuă apariţia până în 1953, 
când îşi schimbă denumirea în Munca (1953-1973, cotidian; 1974- 
1989 săptămânal).% 


Publicitatea, pe stil nou 


După evenimente majore (război, schimbare de regim, cri- 
ze economice, cataclisme naturale etc.) comerțul este ramura 
care indică starea economică, socială/nivelul de trai al populaţiei. 
Publicitatea ne ajută, fireşte, ca un indiciu al stării de sănătate eco- 
nomică, uneori ca oglindă a presiunii ideologice. 

Dacă analizăm colecţiile de ziare observăm că, cu excepţia zia- 
rului Scânteia care a rămas fidel statutului de organ de propagan- 
da, celelalte cotidiane procomuniste (România liberă, Libertatea) 
promovează serviciile de mică şi mare publicitate. Cu toate că pa- 
ginile ziarelor încep să se populeze cu anunţuri de mici dimensi- 
uni, cele mai multe aparțin zonei de divertisment: spectacole de 
teatru şi cinematograf (Comedia, Colorado, Alhambra, Gioconda, 
Munca şi Lumină, Aro, Scala, Capitol, Fantasia), noi apariţii edi- 
toriale sau redeschideri de restaurante (Cina, Mercur, Royal) sau 
magazine- Dinescu Popescu (anterior magazinul Solavici, mare 
client de publicitate în perioada anilor '30 din Str. Lipscani, nr. 37); 


235 S-a dorit continuarea programului editorial, evident reformat după 
decembrie 1989, cu titlul România muncitoare. Publicaţia a falimentat. 

Galeriile Newmann (Calea Victoriei, nr.17) sau Garajul Mihăescu 
(Str. Cobalcescu, nr.45). Zona de mare publicitate are doar puţini 
clienţi: informaţii legate de preţuri (cel al chibritelor, recomandat la 
7,00 lei cutia), anunţuri ale zilelor de tragere ale Loteriei de stat, ale 
CEC, Societăţii de Telefoane, ale Distribuţia (societate care deţinea 
o importantă reţea de benzinării) sau Adesgo. 

Presa cotidiană este lapidară în informaţii legate de revenirea în 
activitate a agenţiilor şi a agenţilor de publicitate. Familia Schulder 
revine pe piaţă, de data aceasta prin descendentul Virgil Schulder, 
care își anunţă clientela în România Liberă că vechea agenţie Carol 
Schulder (înfiinţată de tatăl său în 1892) reapare sub conducerea sa 
spre sfârşitul lui 1944, iniţial cu sediul în Str. Dionisie, nr. 2 (adresa 
de domiciliu) pentru ca apoi să se mute în Bd. Tache Ionescu, nr. 6 
(în acelaşi loc îşi avea sediul şi Compania Generală de Automobile 
Cogena, unde Virgil Schulder era unul din acţionari). 

Virgil Schulder apare menţionat ca lucrând alături de tatăl său 
din 1931, la Societatea Generală de Publicitate, cel mai probabil de- 
venind asociat în urma decesului partenerului S. Berger (survenit 
la sfârşitul lui 1929/începutul lui 1930). O ultimă referință despre 
Societatea Generală de Publicitate (cu sediul în Str. Eugen Carada, 
nr. 2) apăruse în 1938 și este de presupus că odată cu interzicerea 
apariției Dimineții și a Adevărului să fi fost forțată să dispară de pe 
piață. 

Cea mai importantă companie din domeniu, Agenția Rudolf 
Mosse (poate redenumită Publicitatea Universală, de mai sus) încli- 
năm să credem că a avut de suferit din cauza numelui șia acționarului 
său german, şi să fi iesit din business. O altă filială a unei agen- 
ţii multinaționale de data aceasta americană, J. Walter Thompson 
(numele filialei româneşti era Compania Generală de Publicitate cu 
sediul în Str. Dionisie, nr. 50), deşi la sfârşitul lui 1945 îşi propunea 
o majorare de capital, mai apare doar temporar ca şi concesionară 

a spaţiului de publicitate al caietului program al Teatrului Naţional 
(rămas şi el fără sediu), înainte să dispară definitiv. O agenţie de 
publicitate și teatrală Toni Popescu - Jean From îşi anunţa prezenţa 
in Pasajul Roman, nr. 9, lângă Cofetaria Zamfirescu. 

În 1947 este creată Slova ca societate monopol al serviciilor de 
difuzare a presei şi de colectare de publicitate. Actul constitutiv al 
acestei societăţi pe acţiuni apare în Monitorul Oficial, Partea 1, Nr. 
53, 5 martie 1947, iar obiectul de activitate îl reprezenta „difuzarea 
şi colportajul de ziare, reviste, cărți şi orice fel de tipărituri sau lu- 
crări de arte grafice, înfiinţarea și concesiuni de debite pentru di- 
fuzarea ziarelor, revistelor, cărţilor sau oricăror alte publicațiuni, 
înfiinţarea şi exploatarea de servicii de afişaj, reclamă şi publicitate”. 
Sediul declarat era în Bucureşti, Bd. Elisabeta, nr. 9. Deși anunţa 
un capital social de 15 milioane de lei, printr-un act adițional 
acesta este mărit la 50 de milioane de lei, din care vărsaţi efectiv la 
înfiinţare sunt 17 milioane de lei. 

Nu ştiu dacă mai poate fi vorba de surprize, la citirea membrilor 
fondatori: 

_ Maria Păcuraru 6.000.000 lei, în 600 acţiuni a 10.000 lei. 

-  Lotty Foriș, 6.000.000 lei, în 600 acţiuni a 10.000 lei. 

- Dumitru Agachi, 6.000.000 lei, în 600 acţiuni a 10.000 lei. 

_ Matei Friedman, 12.000.000 lei, în 1.200 acţiuni a 10.000 lei. 

_ Mihai 'Teoharescu, 12.000.000 lei în 1.200 acţiuni a 10.000 lei. 

— Kati Fejer, 4.000.000 lei, în 400 acţiuni a 10.000 lei. 

_ Vladimir 'Tvileac, 4.000.000 lei, în 400 acţiuni a 10.000 lei. 

Lotty Foriş este prima soţie a lui Stefan Foriş, unul din lide- 
rii comuniști la acel moment, iar Kati Fejer era soţia lui Grigore 
Preoteasa, alt lider politic. Maria Păcuraru apare și ea în organiza- 
ţia de femei a Partidului Comunist. Slova este reînfiinţată în 1949, 
ca Întreprinderea de Stat (1.S.) pentru Presă și Publicitate, prin 
H.C.M. 821/ 21 iulie 1949, în subordinea Ministerului Artelor. În 

cotidianul Viaţa Sindicală din prima parte a lui 1949, machetele 
de presă apărute poartă eticheta „Slova Publicitate” (erau realizate 
de departamentul specializat), iar în primul număr al revistei Lart 
dans la RPR, ca societatea care controla rețeaua de chioșcuri și de- 
bitele de presă din București. 

Deși la începutul lui 1950, potrivit unei note a Secţiei 
Propagandă şi Agitaţie se punea problema îmbunătăţirii activității 
sale I.S. Slova, aceasta va fi desființată, iar patrimonial, său alături 
de Serviciul de difuzare al cotidianului Scânteia este transferat nou 
înființatei I.S. Centrul de Difuzare a Presei (potrivit H.C.M. Nr. 409 
din 14 aprilie 1950 privind Organizarea, funcționarea și stabilirea 
sarcinilor Direcțiunii Generale a Editurilor, Industriei Poligrafice, 
Difuzării Cărţii şi Presei). 

